
Управни одбор Фондације “Доцент др Милена Далмација” је на 36. редовној седници одржаној електронски 09.09.2026. године донео

ОДЛУKУ


Врши се измена Јавног конкурса објављеног 11.06.2026. године за доделу две награде “Доцент др Милена Далмација” за докторске дисертације која су дале највећи научни допринос из области заштите животне средине на универзитетима у Републици Србији и то тако што ће се уместо
· једне награде за период од 1.10.2022. до 31.10.2025. године,

· једне награде за период од 1.10.2023. до 30.09.2026. године
доделити 

· две награде за период од 1.10.2022. до 30.09.2026. године
Остатак текста Конкурса остаје непромењен.

ОБРАЗЛОЖЕЊЕ

Јавни конкурс за доделу две награде „Доцент др Милена Далмација“ за докторске дисертације које су дале највећи научни допринос из области заштите животне средине на универзитетима у Републици Србији објављен је 11.06.2026. године. Након разматрања начина спровођења Конкурса, оцењено је да је целисходно извршити измену временских периода за које се награде додељују, како би се омогућило јединствено вредновање свих докторских дисертација које испуњавају услове Конкурса.

Уместо доделе по једне награде за два засебно утврђена временска периода, утврђује се јединствени период од 1.10.2022. до 30.09.2026. године за доделу обе награде.
Оваквом изменом омогућава се да све докторске дисертације одбрањене у наведеном периоду буду разматране под једнаким условима за доделу обе награде, чиме се обезбеђује доследније вредновање њиховог научног доприноса и избор најквалитетнијих докторских дисертација из области заштите животне средине.

Измена се односи искључиво на временски период за који се награде додељују, док број награда, услови, критеријуми и остале одредбе Јавног конкурса остају непромењени.
Имајући у виду наведено, донета је Одлука о измени Јавног конкурса као у диспозитиву.
У Новом Саду, 09.09.2026. године

Председник Управног одбора 
Фондације „Доцент др Милена Далмација“
Др Саша Хорват

